Georg Dertinger

Georg Dertinger (25. detsember 1902 Berliin – 21. jaanuar 1968 Leipzig) oli Saksa ajakirjanik ja poliitik ning Saksa DV riigitegelane.

Georg Dertinger oli pärit kaupmehe perekonnast. Ta õppis reaalgümnaasiumis ja kadetikooolis. Aastatel 1922–1924 õppis ta Berliinis õigusteadust ja majandust, kuid ülikool jäi lõpetamata. 

Aastatel 1923–1927 töötas Dertinger ajalehtede Mageburgische Zeitung ja Stahlhelm toimetuses, 1928–1930 oli ta mitme kohaliku ajalehe Berliini korrespondent.Georg Dertinger 1902–1968 Lebendiges Museum Online 1930–1933 töötas ta uudisteagentuuris Dienst nationaler Tageszeitungen. Georg Dertinger oli Saksa Rahvusliku Rahvapartei liige, mille natsionaalsotsialistid 1933. aastal laiali saatsid.Georg Dertinger Gedenkstätte Berlin-Hohenschönhausen

Aastatel 1934–1935 ja 1938–1945 töötas Georg Dertinger toimetajana uudisteagentuuris Dienst aus Deutschaland.

1945. aastal oli Georg Dertinger üks Kristlik-Demokraatliku Liidu asutajatest Nõukogude okupatsioonitsoonis. 1946. aasta jaanuarist kuni 1949. aasta oktoobrini oli ta Kristlik-Demokraatliku Liidu peasekretär Nõukogude okupatsioonitsoonis. 1948–1949 oli ta Saksa Majanduskomisjoni (Saksa DV valitsuse eelkäija) ja Saksa Rahvusnõukogu liige. 1949–1950 oli ta Ajutise Rahvakoja ja 1950–1953 Rahvakoja (parlamendi) liige.Georg Dertinger :Journalist, Generalsekretär der Ost-CDU, DDR-Außenminister * 25. Dez. 1902 Berlin, † 21. Jan. 1968 Leipzig, katholisch Konrad-Adenauer-Stiftung. Geschichte der CDU

12. oktoobrist 1949 kuni 23. jaanuarini 1953 oli Georg Dertinger Saksa DV välisminister.German Democratic Republic : Ministries, political parties, etc. rulers.org

Georg Dertinger vahistati Stasi poolt 15. jaanuaril 1953.Olaf Koch. Verschleppt und belogen: Sohn von DDR-Minister erzählt Volksstimme, 29. september 2011 Teda hoiti 17 kuud eeluurimisvangistuses.Georg Dertinger stiftung-hsh.de 8. juunil 1954 mõisteti Dertinger süüdi vandenõus ja Saksa DV võimu kukutamise kavatsuses ning teda karistati 15-aastase vabaduskaotusega. 6. oktoobril 1964 vabanes Georg Dertinger amnestiaga vangistusest.Georg Dertinger : DDR Minister, Politiker :25.12.1902 - 21.01.1968 chroniknet.de

Vanglast vabanemise järel töötas Georg Dertinger aastatel 1964–1967 Leipzigis katoliiklikus kirjastuses St. Benno Verlag lektorina. 1967–1968 töötas ta Leipzigis heategevusorganisatsiooni Caritas administraatorina.Dertinger, Georg * 25.12.1902, † 21.1.1968 :CDU-Funktionär, Minister für Auswärtige Angelegenheiten Bundesstiftung zur Aufarbeitung der SED-Diktatur

Viited

Kategooria:Saksamaa poliitikud
Kategooria:Saksa DV välisministrid
Kategooria:Saksamaa ajakirjanikud
Kategooria:Saksa DV Rahvakoja liikmed
Kategooria:Sündinud 1902
Kategooria:Surnud 1968